ועדת הכספים, כנסת 20, פרוטוקול מספר 917, 2018-01-15 10:30

משה גפני: אני מתכבד לפתוח את ישיבת ועדת הכספים.

משה גפני: אני עובר לסעיף שינויים בתקציב.

משה גפני: הצעה לסדר של חבר הכנסת יצחק וקנין, בבקשה.

יצחק וקנין: רבותיי, אני לא אומר את הדברים סתם.

יצחק וקנין: אורן חזן, אני מבקש לשמוע מה אני רוצה לומר.

מיקי לוי: חבר הכנסת סמוטריץ', אחרי בדיקה, יהודה גליק אינו משלם ולו פרוטה נוספת.

מיקי לוי: הוא משלם כמו כולנו על אוטו שירות.

משה גפני: אוקיי, מיקי.

מיקי לוי: - - -

משה גפני: חבר הכנסת וקנין בהצעה לסדר.

משה גפני: מה זה?

מיקי לוי: - - -

משה גפני: מיקי לוי, הוא באמצע.

יצחק וקנין: מיקי לוי, אני מפריע לך?

מיקי לוי: לא ידעתי שזה אתה.

מיקי לוי: אני קטונתי להפריע לך.

יצחק וקנין: חבר'ה, יש גבול שאנחנו צריכים לעשות לו סוף בוועדות בצורה שאנחנו מדברים זה לזה.

יצחק וקנין: אני לא מחנך אף אחד.

יצחק וקנין: אבל לא יכול להיות, מיקי, שאתה תקרא לו בצורה שקראת לו.

יצחק וקנין: עם כל הכבוד לך זה פשוט מעליב ופוגע ברמה שאני לא יודע לאן אנחנו יכולים לרדת יותר מזה.

עודד פורר: צודק.

יצחק וקנין: - - - בהתפרצות הזאת.

יצחק וקנין: לא יכול להיות שהוא יקרא לו "רועה זונות", סליחה על המילה הזאת שאי אפשר להוציא אותה.

עמר בר-לב: אבל גם בהתפרצות הוא לא צריך לקרוא לו מה שהוא קרא לו חזרה.

יצחק וקנין: אל תפריע לי.

יצחק וקנין: לא הפרעתי לך.

אורן אסף חזן: כולכם חכמים, אה?

<קריאות: - - -

אורן אסף חזן: אני אדבר על אשתך, נראה איך תרגיש.

משה גפני: אורן, הוא באמצע.

יצחק וקנין: אני באמצע.

יצחק וקנין: אל תפריע לי.

יצחק וקנין: אני חושב שיש גבול עד איפה אנחנו יורדים.

מיקי רוזנטל: אם אתה מצטט, וקנין, זה לא מה שאמרתי לו.

מיקי רוזנטל: יש פרוטוקול.

יצחק וקנין: אני יושב מולך.

יצחק וקנין: אני שומע הכול.

מיקי רוזנטל: אני שאלתי אם הוא יועץ לענייני זונות.

מיקי רוזנטל: זה לא אותו דבר.

יצחק וקנין: אבל למה ככה?

יצחק וקנין: למה אתה צריך להגיד לו את זה?

מיקי רוזנטל: אנחנו עושים ועדת אתיקה עכשיו?

יצחק וקנין: לא ועדת אתיקה.

יצחק וקנין: גם אם זה יבוא אני לא אדון בזה.

יצחק וקנין: אבל אני חושב שזה יורד למקום שאי אפשר לרדת יותר.

יצחק וקנין: חבר'ה, עם כל הכבוד.

אורן אסף חזן: למה לא תדון בזה?

יצחק וקנין: עם כל הכבוד אני יושב בוועדות, כל פעם אחת זורקת לו מילה אחרת, ואני צריך לשבת ולשמוע - -

מיקי רוזנטל: אדוני, אני יכול לענות לך?

משה גפני: לא, רגע.

מיקי רוזנטל: אני יכול לענות לך?

משה גפני: רגע, שנייה.

יצחק וקנין: אני לא באתי לחנך אף אחד פה.

יצחק וקנין: זאת לא הכוונה שלי.

יצחק וקנין: אבל יש איזה כבוד הדדי, חבר'ה.

מיקי רוזנטל: אם הערת אני מבקש זכות דיבור.

משה גפני: אני אתן לך.

יצחק וקנין: אני חושב שאתה צריך להתנצל על המילה הזאת, ולחזור בך.

משה גפני: אני רוצה להגיד משהו כיוון שהוא התפרץ עליי.

משה גפני: אני לא שמעתי את זה.

משה גפני: הייתי עסוק פה.

משה גפני: אני קראתי לו לסדר.

משה גפני: זה לא בסדר.

משה גפני: אם הייתי שומע הייתי הולך על זה בכל החומרה.

משה גפני: אני גם מבקש ממך, חבר הכנסת אורן חזן, גם כשאתה משיב תשמור על עצמך.

משה גפני: אתה מתנפל עליי, אתה מתנפל על אחרים - -

אורן אסף חזן: לא.

אורן אסף חזן: אני לא מתנפל סתם.

אורן אסף חזן: שלוש שנים אני יושב פה - -

משה גפני: אבל אני באמצע.

אורן אסף חזן: לא, אני אענה לך.

אורן אסף חזן: כל פעם שאי אפשר לענות לי אידיאולוגית הם מקללים.

אורן אסף חזן: מה זה ההתנהגות פח אשפה הזאת?

אורן אסף חזן: מה זה הדבר הזה?

משה גפני: בסדר, אז אנחנו מבקשים – גם חבר הכנסת וקנין וגם אני - -

אורן אסף חזן: - - - פח.

משה גפני: אנחנו מבקשים לא לדבר על הנושא הזה, לא לדבר בצורה הזאת, לדבר לגופו של עניין.

אורן אסף חזן: אתה אומר את זה לי?

אורן אסף חזן: שמעת אותי פעם אחת - - - למישהו?

משה גפני: לא לך.

משה גפני: אני אומר לכולם, אני אומר לעצמי – אי אפשר לרדת בצורה הזאת.

משה גפני: אנחנו נראים לו טוב.

משה גפני: חבר הכנסת רוזנטל, במשפט וזהו.

מיקי רוזנטל: אני מבקש ראשית לומר לך, חבר הכנסת וקנין, האיש הזה מכנה את אימא שלי ואת אחותי שאין לי בכל מיני כינויים כל הזמן כולל היום.

אורן אסף חזן: שקרן.

אורן אסף חזן: זה טיבו של שקרן.

אורן אסף חזן: היום אמרתי, אבל לא כל הזמן.

אורן אסף חזן: אל תשקר.

אורן אסף חזן: זאת היכולת המופלאה שלכם באופוזיציה.

אורן אסף חזן: תדע לומר את האמת, חתיכת שקרן.

אורן אסף חזן: תגיד את האמת.

אילן גילאון: - - - חלאה.

אילן גילאון: חלאת המין האנושי.

אורן אסף חזן: הנה עוד אחד.

אורן אסף חזן: בבקשה, עוד אחד.

עודד פורר: - - -

אורן אסף חזן: הפרצוף היפה של האופוזיציה.

מיקי רוזנטל: אני נורא שמח שהחלטת לעשות ועדה - -

אורן אסף חזן: - - -

<קריאות: - - -

מיקי רוזנטל: אתה ביקשת ממני להתנצל - -

יצחק וקנין: הוא אמר לך את מה שאמר אחרי שאמרת.

אורן אסף חזן: נכון.

יצחק וקנין: אחרי שאמרת לו.

יצחק וקנין: לא השארת לו שום ברירה - - -

מיקי רוזנטל: - - -

אורן אסף חזן: אתה שקרן ושום דבר לא ישנה את זה.

אורן אסף חזן: אתה שקרן כלומניק.

מיקי רוזנטל: זה לא העניין.

מיקי רוזנטל: אני שמח שהחלטת לעשות ועדת אתיקה פתוחה.

מיקי רוזנטל: זה חשוב.

יצחק וקנין: גם כשאני מנהל את המליאה, ואני רואה דבר לא טוב אני מבקש, תתנצל.

יצחק וקנין: מה הבעיה?

מיקי רוזנטל: בגלל שאני מכבד אותך אני מנסה לענות עניינית.

מיקי רוזנטל: העניין הוא כדלקמן: חבר הכנסת אורן חזן נכנס לכל ועדה, עושה את כל הפרובוקציות שלו, איש לא מצליח להשתלט עליו – גם לא ועדת האתיקה שהחליטה פעם אחר פעם בעניינו, והוא הפך את זה לשיטה - -

בצלאל סמוטריץ': ולכן זה להזכיר לו חטאי עבר?

אורן אסף חזן: זה מאפשר לך לטנף את הפה המלוכלך שלך?

אורן אסף חזן: זה מאפשר לך לפתוח את הג'ורה שלך?

מיקי רוזנטל: - - לכן אין דרך לעצור אותו.

יצחק וקנין: מה שאמרת לו יעצור אותו?

מיקי רוזנטל: - - -

משה גפני: אני עובר לסעיף הבא: שינויים בתקציב לשנת 2017.

משה גפני: מי נמצא פה מהאוצר?

<איליה כץ: אני.

אורן אסף חזן: הם עדיין באולם.

אורן אסף חזן: לא מתנצלים, והם עדיין פה.

אורן אסף חזן: למה שאני אגיד משהו ליושב-ראש?

אורן אסף חזן: כשהוא שותק להם, והם עדיין פה הוא משתף פעולה מבחינתי.

אורן אסף חזן: גמרנו.

אלעזר שטרן: גפני, לפני חודש נתת לאוצר לענות משהו על ניצולי שואה.

אלעזר שטרן: אמרת להם תוך שבועיים.

משה גפני: בסדר, אבל זה לא הנושא עכשיו.

אלעזר שטרן: אני יודע.

אלעזר שטרן: רק - -

משה גפני: אני יודע.

משה גפני: אני עם השר בדיון הזה.

אלעזר שטרן: אוקיי.

משה גפני: כן, איליה, בבקשה.

<איליה כץ: היושב-ראש, יש כאן כמה פניות שהוגשו בשנת 2017 בגין תקציב 2017.

<איליה כץ: הוועדה ביקשה לדון בהם בשנת 2018, ואין לנו אפשרות חוקית וגם לא טכנית לדון בפניות משנת 2017 בשנת 2018.

משה גפני: יש לי שאלה.

משה גפני: אני נמצא פה כבר שנתיים וחצי בקדנציה הזאת – אני הייתי גם קודם – אבל בשנה שעברה אתם, משרד האוצר, הבאתם ב-7 בינואר וב-14 בינואר העברות.

משה גפני: מה שונה מה שהיה אז ממה שקורה היום?

בצלאל סמוטריץ': הבאתם העברות על 16'.

בצלאל סמוטריץ': עזרתי לך.

משה גפני: אל תעזור לי.

משה גפני: תעשה לי טובה, העזרה שלך לא מועילה לי בדברים האלה.

משה גפני: אני מבקש לדעת את ההבדל.

משה גפני: יכול להיות שצריך לדבר מחדש ויכול להיות שצריך להביא העברות מחדש.

משה גפני: הכול בסדר.

משה גפני: אני רק רוצה לדעת האם החוק השתנה מאמצע ינואר 2017 לאמצע ינואר 2018.

משה גפני: האם השתנה משהו?

<איליה כץ: אני אשמח לדעת על איזה פניות מדובר.

משה גפני: היו פניות.

משה גפני: אנחנו אישרנו פה פניות שביקש אמיר לוי.

<איליה כץ: אני יכול לבדוק איזה פניות היו.

<איליה כץ: אני לא מכיר - - -

משה גפני: אני אגיד לך למה אני מבקש לדעת.

משה גפני: אין בעיה גדולה.

משה גפני: אתם יכולים להביא פניות חדשות, זה בסדר גמור.

משה גפני: אבל אני לא מבין.

משה גפני: כשלאגף התקציבים יש אינטרס להעביר פניות גם אם אנחנו נמצאים באמצע ינואר אז מעבירים, ואנחנו מסכימים.

משה גפני: העברנו ב-14 בינואר 2017.

משה גפני: כשאין אינטרס שלכם אז פתאום אי אפשר להעביר.

משה גפני: למה?

משה גפני: מה ההבדל?

<איליה כץ: אני אשמח אם הוועדה תעביר את הפניות שהועברו בשנה שעברה, ואני יכול לענות על כל דבר.

משה גפני: ואתם תביאו פניות חדשות?

משה גפני: אוקיי, נדבר על זה.

משה גפני: אבל אני רוצה קודם כול תשובה על ההבדל.

משה גפני: כי אם אין הבדל אז אני יכול להביא, לאשר את הפניות האלה.

<שגית אפיק: אני רק אגיד את החוק.

<שגית אפיק: החוק אומר: "הוגשה הודעה לוועדה או בקשה למתן אישורה לפי סעיפים 13-11" – סעיף 11 זה שינויים בתקציב, וסעיף 13 זה עודפים – "תוגש לא יאוחר מחודש ימים לפני תום שנת הכספים, אך רשאית הוועדה במקרים מיוחדים להרשות הגשתה במועד מאוחר יותר".

<שגית אפיק: יש פה גם סמכות לוועדה לעניין לוחות הזמנים.

<שגית אפיק: אמרת שזה גם לא חוקי וגם טכנית אי אפשר.

<שגית אפיק: אז טכנית אני משיבה למה אי אפשר.

עודד פורר: אני אסביר לך.

משה גפני: שנייה, אני רוצה להשיג משהו.

מיקי רוזנטל: גם לי יש שאלה, ואני מתאפק.

משה גפני: אני אתן לך.

<איליה כץ: אני לא יועץ משפטי.

<איליה כץ: לא ידעתי שזה יהיה דיון משפטי.

משה גפני: אתה באת עם טענה משפטית.

עודד פורר: באת עם טענה משפטית לוועדה.

עודד פורר: אמרת שברמה החוקית אי אפשר.

עודד פורר: אם אתה בא עם טענה משפטית לוועדה אתה לא יכול לצפות שלא יתפתח דיון משפטי.

עודד פורר: את לא ציינת את מה שכתוב בחוק.

עודד פורר: יש חוק, ויש חוק שבעל-פה.

עודד פורר: החוק שבעל-פה אומר שלאוצר מותר לעשות מה שהוא רוצה.

עודד פורר: בחוק כתוב שב-12 בדצמבר הם היו צריכים לבוא עם 3.5 מיליארד תקציב התאמות.

עודד פורר: הם באו?

משה גפני: לא.

עודד פורר: מה זה - - -

משה גפני: חבר הכנסת רוזנטל, שאלה.

מיקי רוזנטל: כשישבנו בהעברות התקציביות האחרונות בשלהי דצמבר סירבנו להעביר עניין מסוים שקשור לריביות.

מיקי רוזנטל: ואתם אמרתם לי במפורש שהכסף יורד לטמיון.

משה גפני: הם אמרו שהם יביאו את זה.

משה גפני: הם אמרו שתי גרסאות.

מיקי רוזנטל: נעזוב רגע את הדוגמה הספציפית הזאת.

מיקי רוזנטל: אמרתם באופן כללי שאם ההעברות לא עוברות עד 31 בדצמבר כל העסק יורד לטמיון או לחילופין צריך להביא את זה בהעברה אחרת.

מיקי רוזנטל: אני שואל – מאיפה לקחתם את זה?

מיקי רוזנטל: כי אם הכסף עכשיו לא יורד לטמיון, ואתם מבקשים את אותן העברות שוב זאת אופציה אחת.

מיקי רוזנטל: אם זה כן מתנהל – אני פשוט לא מבין – אתם מפרשים את החוק מתי שנוח לכם, ואיך שאתם רוצים?

עודד פורר: כן.

עודד פורר: נו, הבנת.

מיקי רוזנטל: קצת קשה לי להבין.

מיקי רוזנטל: נחכה לתשובה.

משה גפני: מה עכשיו ההתייעצות הסיעתית הזאת?

<איליה כץ: בהתייחס למה שאמרה היועצת המשפטית הסעיפים מדברים על העברה תקציבית בתוך אותה שנה, והוועדה רשאית לאשר בפרק זמן קצר של 30 יום מסוף השנה, כפי שהוועדה אכן עשתה.

<איליה כץ: זאת סמכות הוועדה.

עודד פורר: בשנה שעברה זה היה ב-7 וב-14 בינואר.

עודד פורר: יושב-ראש הוועדה אמר לך.

משה גפני: כן, בסדר.

<איליה כץ: הסעיף שהיועצת המשפטית התייחסה אליו מדבר על 30 יום האחרונים של השנה ולא על השנה העוקבת.

<שגית אפיק: לא, אבל הוא מדבר להרשות - - - במועד מאוחר יותר.

<איליה כץ: מועד מאוחר יותר בתוך השנה.

<קריאה: לא, לא.

<קריאה: לא כתוב - - -

משה גפני: אני מבקש.

מיקי רוזנטל: זה קריטי לנו כי אתם באים אלינו בסוף השנה, והעשן יוצא, מהר מהר תביאו לנו את הכסף.

מיקי רוזנטל: אם הפרשנות המשפטית המוסמכת אומרת שאפשר להעביר את זה גם במהלך חודש ינואר אז אין סיבה למהר.

<איליה כץ: הפרשנות המשפטית המוסמכת של משרד האוצר היא שאי אפשר.

מיקי רוזנטל: אי אפשר?

<איליה כץ: אי אפשר.

<איליה כץ: חבר הכנסת פורר שאל לפני כן על רזרבת ההתאמות.

<איליה כץ: אז החלוקה שלהם נקבעה בממשלה ב-11 בינואר - -

עודד פורר: זה אני יודע.

עודד פורר: אבל יש חוק במדינת ישראל.

עודד פורר: החוק אומר שזה היה צריך לבוא לפה ב-12 בדצמבר, מה לעשות?

<איליה כץ: נכון.

עודד פורר: וזה לא בא.

עודד פורר: זאת אומרת שעברתם על החוק.

<איליה כץ: הממשלה ביקשה תיקון של החוק.

עודד פורר: כל עוד החוק בתוקף זה החוק.

משה גפני: מר איליה, בוא נסיים את הדיון הזה.

משה גפני: הדיון הזה ברור.

משה גפני: אנחנו סבורים אחרת ממה שאתם סבורים.

משה גפני: אנחנו נביא לכם את ההעברות שעברו כאן

משה גפני: ב-14 בינואר 2017.

משה גפני: אני גם זוכר שהממונה על התקציבים באוצר ביקש את זה, ואנחנו אישרנו.

משה גפני: אנחנו רוצים לדבר בינינו ולראות מה אנחנו עושים עם הנושא הזה.

משה גפני: אני אדבר איתו.

<איליה כץ: אני רק אציין לפרוטוקול, ברשותך, שאנחנו ביקשנו פה שתי פניות: אחת שנוגעת לתקציב החוק, ואחת שנוגעת לתקציב משרד האוצר.

<איליה כץ: שתיהן לא עברו בשנת 2017.

<איליה כץ: אלה הפניות שהיו חשובות לנו, ואנחנו לא מבקשים להעביר אותן לשנת 2018.

משה גפני: ממני ביקשו לאשר, אבל לא חשוב, בסדר.

<איליה כץ: אנחנו לא מבקשים להעביר ל-2018.

משה גפני: ממני ביקשו לאשר בינואר.

<איליה כץ: הכול נמשך.

<איליה כץ: כל הבקשות של שר האוצר נמשכו.

משה גפני: אז אנחנו נדבר איתכם.

משה גפני: אנחנו מבקשים תשובות.

משה גפני: אנחנו ניתן לכם את הנתונים, ונדבר איתכם מה עושים עכשיו עם הפניות הללו.

משה גפני: אני מודה לכם.

משה גפני: תודה רבה.

משה גפני: הפסקה 5 דקות.